Diari Oficial de la Generalitat Valenciana


Sumari del DOGV 4167, del 14-01-2002 (2002/233)

Informació pública de l'alternativa tècnica del programa d'actuació integrada per al desenvolupament de la unitat d'execució 73-UE-R del Pla General d'Ordenació Urbana de Castelló de la Plana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/233


Organisme emissor
:   Construcciones y Promociones Rovira e Hijos, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució 73-UE-R del Pla General d'Ordenació Urbana de Castelló de la Plana. [2002/X233]
  
Construcciones y Promociones Rovira e Hijos, SL, domiciliada a la ciutat de Castelló de la Plana, al carrer de Navarra nº 92, amb CIF K 24568575, telèfon 499 27 83 21, mitjançant el present anunci, i en aplicació del que disposen els articles 48. 1 C) i 46.3 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, comunica:
  
Que ha presentat alternativa tècnica de programa d'actuació integrada, per al desenvolupament de la unitat d'execució 73-UE-R del Pla General d'Ordenació Urbana de Castelló de la Plana, i en pretén l'adjudicació.
  
Integren la referida alternativa tècnica de programa els documents següents: programa d'actuació integrada corresponent a la unitat d'execució 73-UE-R de Castelló, avantprojecte d'urbanització de la unitat d'execució 73-UE-R de Castelló, i estudi de detall de la unitat d'execució 73-UE-R de Castelló.
  
S'hi utilitza la via simplificada del procediment previst en l'article 48 de la Llei 6/1994, de 15 de novembre, reguladora de l'Activitat Urbanística de la Generalitat Valenciana, protocol·litzant els documents esmentats a la Notaria del senyor Antonio Arias Giner, a Castelló de la Plana, c/ Major, 2-2n-B pis (tel. 577 32 67 50), segons l'Acta nº 4.203 del seu protocol, de data 12 de novembre de 2001, i igualment l'anterior documentació està disponible a la Secció d'Urbanisme i Obres de l'Ajuntament de Castelló de la Plana, amb data d'entrada al Registre General de 6 de novembre de 2001 i amb número de registre 81.539, i qualsevol persona, dins del termini de 20 dies, comptadors a partir de l'endemà de la publicació d'aquest anunci en el Diari Oficial de la Generalitat Valenciana, podrà comparèixer a la Notaria esmentada per tal d'obtenir còpia de l'acta a què es refereix l'article 48.1 B) de la llei esmentada, o sol·licitar que aquesta li siga exhibida. Alhora, podrà consultar a l'Ajuntament de Castelló de la Plana les actuacions derivades de la documentació depositada en aquest i presentar-hi, per a la seua incorporació a aquestes, tant al·legacions com alternatives tècniques que vulguen competir amb l'exposada al públic. En els cinc dies següents al venciment del termini d'informació pública adés indicat qualsevol persona podrà presentar proposicions juridicoeconòmiques, en plica tancada, per a executar qualssevol de les alternatives presentades. L'acte d'obertura de pliques tindrà lloc en la data hàbil següent a la conclusió del termini per presentar-les, sempre que queden degudament acreditats els extrems exigits en l'article 48.1.C) en relació amb l'article 46 de la Llei reguladora de l'Activitat Urbanística. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Alhora, el present anunci es dirigeix als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars cadastrals la identitat dels quals no consta en la relació emesa pel Centre de Gestió Cadastral, per a aquells el domicili dels quals és desconegut, i per a aquells que intentada la notificació, no ha estat possible. Cosa que vos comunique perquè en prengueu coneixement i als efectes oportuns, en compliment del que disposa l'art. 46.3 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.